สวัสดีค่ะ แวะมาทานอาหารเช้าของเมืองพัทลุงกันค่ะ เป็นร้านประจำของครอบครัวที่ชอบแวะมาทานกันในวันอาทิตย์ ที่ร้านหงษ์หยกนี้จะมีอาหารให้เลือกมากมายเลยค่ะ ชอบเมนูไหนก็จัดเมนูนั้นได้เลย ไม่ว่าจะเป็นเมนู ติ่มซำ ซาลาเปา บะจ่าง ไข่ดาวหมูแฮม หอยจ้อ แฮกิ้น ไข่กระทะ ข้าวต้มซี่โครงหมู ใส่ไข่ กระเพาะปลาน้ำแดง เครื่องในตำลึง ก๋วยจั๋บ ซี่โครงหมูอบโป๊ยเซียน หมูอบผัดฉ่ายกั๊ว ผัดหมี่ฮ่องกง ข้าวผัดรวมมิตร ข้าวคลุกกะปิ ข้าวผัดน้ำพริกกุ้งสด บัวลอยงาดำน้ำขิง โอนี่แป๊ะก๊วย แป๊ะก๊วยร้อน โรตี ไข่ลวก พร้อมรายการเครื่องดื่มอีกเพียบ ที่กล่าวมานี้จะมีขายทุกเช้าเลยนะคะ แต่เมนูขนมจีนน้ำแกงสูตรของทางร้าน (มีขายเฉพาะวันเสาร์ อาทิตย์ และ วันสำคัญ) เมนูที่บอกมาทั้งหมดเยอะมั๊ยค่ะ 

แต่สำหรับแหม่มชอบมาทานเวลากลับบ้านคือ เมนูติ่มซำ และ ขนมจีนของที่นี่เลยค่ะ ติ่มซำอร่อยดี ส่วนขนมจีนก็อร่อยชอบตรงน้ำแกงนี่แร่ะค่ะ สำหรับวันนี้สั่งมาทานน้อยค่ะ จะมี

1.  ไข่กระทะ พร้อม ขนมปังทาเนย เมนูพี่สาวสั่งมาลองทานกันค่ะ ก็อร่อยดีนะคะ ใส่แฮม หมูยอ มาแบบจัดเต็มเลยค่ะ ทานกับชาเย็น นึกว่าอยู่เวียตนามเลยค่ะ ๕๕๕ เว่อร์ล่ะ

2.  ขนมจีนน้ำแกงสงขลา ใส่ไข่ต้ม 1 ฟอง อยากบอกว่าเป็นเมนูของโปรดคุณแม่ คุณลูกเลยค่ะ ชอบทุกคน น้ำแกงปรุงรสได้อร่อย หวานปลาที่ใส่มาด้วย เครื่องแกงก็ไม่เผ็ดจนเกินไป กำลังดีเลยล่ะค่ะ มีผักเครื่องเคียงเยอะมาก หยิบผักได้ตามใจชอบเลยค่ะ

3.  ติ่มซำ รอบนี้สั่งติ่มซำมาทานอีกนิดหน่อย แต่ถ่ายรูปได้แค่ถาดเดียวเป็นปลากระพงนึ่งซีอิ้ว อิอิ ถ่ายไม่ทัน มันหมดซะก่อน จะมีฮะเก๋า ซี่โครงหมูอบซอส  เต้าหูปลา อร่อยอีกเมนูเลยค่ะ

4.  ชาเย็น วันนี้ทุกคนมั่นใจสั่งชาเย็นกันค่ะ สงสัยอยากทานหวานมันแบบแหม่ม อิอิ แต่สามารถสั่งแบบไม่หวานได้นะคะ 

การเดินทาง เริ่มจากบ้านแหม่มนะคะ จากโรงเรียนพัทลุง ขับตรงไปในตลาดพัทลุง วิ่งเป็นเส้นตรงเลยค่ะ ประมาณ 1 กิโลเมตร จะเห็นธนาคารกรุงเทพ สาขาพัทลุง ให้เลี้ยวเข้าซอยนั้นไปเลยค่ะ เมื่อถึงสี่แยกให้เลี้ยวซ้ายไม่เกิน 30 เมตรค่ะ มองทางขวาไว้ ร้านหงษ์หยกจะอยู่ทางขวามือ หาที่จอดรถแล้วเดินตรงไปที่ร้านเลยค่ะ 

โดยทางร้านรับทำข้าวกล่องด้วยนะคะ สามารถติดต่อได้ที่เบอร์โทรศัพท์ 089-977-7795 และ 081-959-9025 ค่ะ